Rutshelle Guillaume

Rutshelle Guillaume, ki fèt 28 jiyè 1988 nan Pòtoprens (Ayiti), se yon chantèz ayisyèn, aktris, konpozitris, epi biznisman   

 Biyografi 
Li te fèt an Jiyè 1988 nan Pòtoprens, Ayiti. Rutshelle te kòmanse fè mizik aprè li te dekouvri pasyon li pou chante nan legliz depi li te timoun. Li te chante nan legliz papa l. Papa l, Louis Destinval, te yon pastè ki te fèt nan Okay . Nan lane 2007, Rutshelle te rantre nan REL, yon gwoup mizik jèn nan Lekòl Nasyonal Atizay (ENARTS). An 2008, li te kòmanse etidye filozofi nan Lekòl Nòmal Siperyè (ENS) nan Inivèsite Leta Dayiti . Malerezman, li pa t rive jwenn yon lisans nan filozofi. Li te patisipe tou nan yon pwogram fòmasyon teknik vokal ki te òganize nan Fondasyon pou Konesans ak Libète (FOKAL) pa Émeline Michel, Stevenson Théodore, ak James Germain. Depi 2009 rive 2011, li te yon pwofesè filozofi nan College Bird (nan Pòtoprens). An fevriye 2019, li te lanse mak li a, RG Collections, ki ofri yon koleksyon sak a men ak mayo de ben.

 Lavi prive 
Li se sèl pitit fi nan yon fanmi ki gen twa timoun e ki gen ladan l de gran frè. Maxnold Guillaume ki te mouri nan dat 30 jen 2021, nan lopital aprè yon tire ki te genyen nan Delmas 33, e ki kite dèyè nyès li "Nodie Guillaume" ak yon ti frè ke li pa janm revele idantite li. Manman li, Lorianne Guillaume, ki te fèt nan Anse-à-Veau, te mouri nan dat 12 jiyè 2023, vè midi. Li gen yon pitit fi nan maryaj li ak Walner O. Registre, Ruth-Warly O. Registre, anvan li divòse avè l epi li antre nan yon relasyon ak chantè Roody Roodboy, ke yo rekonèt sou non Roody Pétuel Dauphin. Relasyon sa a pa t dire, epi avè l, li te fè yon videyo mizik ki rele "Special," Roody Roodboy feat. Rutshelle Guillaume - Special, sou YouTube. An 2016, li te antre nan yon relasyon ak Stéphan Vincent, relasyon sa a tou pa t dire pou anpil tan.     

Rutshelle Guillaume te nan yon relasyon avèk Antonny Drew, yon chantè gwadloupeyen nan laj 28 ane ak ki moun li anrejistre singèl li Doudou an mwen. Nan mwa jiyè 2019, li te anonse ke li te vle marye li. 

 Karyè 
Rutshelle te kòmanse fè mizik apre li te vin devlope pasyon li pou chante nan legliz depi lè li te timoun. Karyè mizik li te kòmanse ak  premye albòm li " emosyon (2014) ki gen ladanl de chante remakab Wale ak Kite m Kriye.  

Li te vin popilè apre kolaborasyon li avèk KAI pou chante Kanse (2017). Apre sa, li te pibliye dezyèm album solo Rebelle (2018) ki gen moso mizik sa yo Denye Won ak " Rendez-vous Au Sommet.   

 Zèv li yo 
 Diskografi 
 Singèl 
 Dènye won
 Doudou an mwen
 Ou se yon melodi
 Rete la

 Albòm 
 2014 : Emotions
 2017 : Rebelle
 2020 : Quoi qu’il advienne

 Fimografi 
 Sinema 
 2022 : Vakans : Mariza

 Referans 

 Lyen deyò 
 Rutshelle Guillaume sou IMDb
 Sitwèb ofisyèl Rutshelle Guillaume
 Rutshelle Guillaume sou discogs.com
 Rutshelle Guillaume sou 509zone.com
 Rutshelle Guillaume sou satouhit.com 
 Rutshelle Guillaume sou africultures.com

Kategori:Moun
Kategori:Fanm
Kategori:Chantè ayisyen
Kategori:Aktè ayisyen
Kategori:Nesans nan lane 1989